प्रधानमंत्री नरेंद्र मोदी संगे अपना संबंध के बतावत योग गुरु बाबा रामदेव कहले कि, "हम मोदीजी के पछिला पंद्रह साल से जानतानी अवुरी 2014 के लोकसभा चुनाव से पहले बहुत बेर मिल चुकल बानी।"
बाबा रामदेव कहले कि, "मोदी जी से भईल एगो मुलाक़ात के दौरान हम उनुका सोझा काला धन प आपन विचार रखनी। इ बात उनुका बहुत पसंद आईल अवुरी काला धन के वापस ले आवे के हमरा प्रस्ताव के 100 ना, 200 प्रतिशत समर्थन कईले।"
रामदेव आगे कहले कि, "सभ केहु जानता कि हमरा राजनीति में आवे के कवनों विचार ना रहे, लेकिन हम मन में सोचले रहनी कि देश के कवनों मजबूत राजनीतिक विकल्प के देवे में मदद जरूर करब। हमरा लागल कि मोदीजी उ विकल्प हवे।"
योग गुरु कहले कि, "जईसे समूचा देश मोदी जी प भरोसा करत आस लगवलस ओसही हमहू मोदीजी से भरोसा लगवनी। बाकी लोग निहन हमरो उमेद रहे कि उ देश के सबसे सफल प्रधानमंत्री बन के देखईहे।"
अमित शाह प बात करत बाबा रामदेव कहले कि, "हम अमित शाह के दुनों चेहरा देखले बानी। जादातर लोग उनुकर कठोर रूप देखले बाड़े। लेकिन जब कबो हम उनुका से मिलल बानी, त उनुका के खिसियाईल नईखी देखले।"
रामदेव आगे कहले कि, "जब अमित शाह देश खाती अपना आशा अवुरी आकांक्षा के चर्चा करेले त ओकरे में भुला जाले। जब देश के बात होखेला त उ सबसे नरम आदमी होखेले। ओह समय उ देश के भलाई खाती कुछूओ करे खाती तैयार रहेले।"
बाब आगे कहले कि, "अमित शाह केहु के मदद करे से कबहु पीछे ना हटेले। अमित शाह ओह लोग में से ना हवे, जवन कि कामयाबी के सीढ़ी प चढ़ला के बाद ओ सीधी के गिरा देवेले, ताकी दोसर केहु ओकरा प मत चढ़े पावे। उनुका खाती राजनीति कवनो व्यापार ना ह। उ अपना सिद्धांत के प्रति वचनबद्ध आदमी हवे।"
bho_Deva bho_Deva bho_Deva bho_Deva bho_Deva bho_Deva bho_Deva